পাঠের মূলকথা

আমাদের মাতৃভূমি বাংলাদেশের জন্য, এদেশের মানুষের জন্য বহুকাল ধরে বহু মানুষ প্রাণ দিয়েছেন, শহিদ হয়েছেন। এমনই ন্যায়ের জন্য এদেশের কৃষকদের ইংরেজদের নির্যাতন থেকে বাঁচাতে গিয়ে প্রায় দুশো বছর আগে যুদ্ধ করেছিলেন তিতুমীর। প্রায় শত বছর আগে ইংরেজ শাসন থেকে মুক্ত করতে যুদ্ধ করেছিলেন সূর্যসেন, প্রীতিলতাসহ অনেকে। অনেক আন্দোলন শেষে ১৯৪৭ সালে ভারত-পাকিস্তান স্বাধীন হয় এবং পূর্ববাংলা পাকিস্তানের অন্তর্ভুক্ত হয়। বায়ান্নতে বাংলা ভাষার দাবিতে প্রাণ দেন সালাম, বরকত, রফিক, জব্বারসহ অনেকে। ১৯৬৯ সালের গণঅভ্যুত্থানে ছাত্রনেতা আসাদ, সার্জেন্ট জহুরুল হক, অধ্যাপক শামসুজ্জোহাসহ অনেকে শহিদ হন। ১৯৭১ সালের মুক্তিযুদ্ধে শহিদ হন লক্ষ লক্ষ মানুষ। এরপরও অন্যায়- অত্যাচারের প্রতিবাদে ১৯৮৩ সালে, ১৯৮৭ সালে, ১৯৯০ সালে অনেকে শহিদ হন । অধিকার আদায় ও বৈষম্য নিরসনে ২০২৪ সালে শহিদ হন আবু সাঈদ, মীর মুগ্ধসহ অগণিত মানুষ । দেশের জন্য শহিদদের আমরা কখনো ভুলব না ।

অনুশীলনীর প্রশ্ন ও উত্তর

১। শব্দগুলো পাঠ থেকে খুঁজে বের করি। অর্থ বলি ।

আক্রমণ, কেল্লা, অভ্যুত্থান, ক্যান্টনমেন্ট, আন্দোলন, বৈষম্য।

উত্তর :

প্রদত্ত শব্দ শব্দার্থ

আক্রমণ অন্যের ওপর হামলা, গ্রাস ।

কেল্লা দুর্গ, সেনানিবাস ।

অভ্যুত্থান গণআন্দোলন, বিদ্রোহ

ক্যান্টনমেন্ট সেনাছাউনি, সেনানিবাস ।

বৈষম্য অসমতা, প্রভেদ।

আন্দোলন কোনো লক্ষ্য অর্জনের উদ্দেশ্যে প্রচার; সংঘবদ্ধ বিক্ষোভ ।

২। নিচের শব্দগুলো খালি জায়গায় বসিয়ে বাক্য তৈরি করি ।

ফাঁসিতে/ কৃষককে /প্রসারিত/ ১৯৪৭ / শহিদ মিনার

ক. তিতুমীর যুদ্ধ করেছিলেন এ দেশের -- বাঁচাতে।

খ. সূর্যসেনকে-- ঝুলিয়ে হত্যা করা হয়।

গ. ভারত ও পাকিস্তান স্বাধীন হয়--সালে ।

ঘ. ভাষা শহিদদের স্মরণে তৈরি হয়েছে—

ঙ . পুলিশের গুলির মুখে আবু সাঈদ দুই হাত--করে দাঁড়ান ।

উত্তর :

ক. তিতুমীর যুদ্ধ করেছিলেন এ দেশের কৃষককে বাঁচাতে ।

খ. সূর্যসেনকে ফাঁসিতে ঝুলিয়ে হত্যা করা হয় ।

গ. ভারত ও পাকিস্তান স্বাধীন হয় ১৯৪৭ সালে।

ঘ. ভাষা শহিদদের স্মরণে তৈরি হয়েছে শহিদ মিনার ।

ঙ. পুলিশের গুলির মুখে আবু সাঈদ দুই হাত প্রসারিত করে দাঁড়ান।

৩ প্রশ্নগুলোর উত্তর বলি ও লিখি ।

ক. কাদের আমরা শহিদ বলি?

উত্তর : যাঁরা ন্যায়ের পথে যুদ্ধ করতে গিয়ে মারা যান, তাঁদের আমরা শহিদ বলি ।

খ. ইংরেজদের বিরুদ্ধে দেশ বাঁচাতে কারা যুদ্ধ করেছিলেন ?

উত্তর : ইংরেজ শাসন থেকে এ দেশকে বাঁচাতে যুদ্ধ করেছিলেন সূর্যসেন । এছাড়া প্রীতিলতাসহ আরও অনেকে যুদ্ধ করেছিলেন

গ. বায়ান্নোর ভাষাশহিদদের নাম লিখ ।

উত্তর : বায়ান্নোর ভাষাশহিদদের নামগুলো হলো—

সালাম, বরকত, শফিক, জব্বার।

ঘ. ১৯৬৯-এর গণঅভ্যুত্থান সম্পর্কে যা জানি তা লিখ ৷

উত্তর : বাংলাদেশ স্বাধীন হওয়ার আগে পাকিস্তানের শাসক ছিলেন আইয়ুব খান। তার অত্যাচার ও নির্যাতনের বিরুদ্ধে ১৯৬৯ সালে একটি গণঅভ্যুত্থান হয়েছিল। সেই অভ্যুত্থানের একজন ছাত্রনেতা ছিলেন আসাদ। পুলিশ তাঁকে গুলি করে হত্যা করে। এই গণঅভ্যুত্থানে মতিয়ুর নামের একজন শিক্ষার্থী ও আনোয়ারা বেগম নামের একজন মা-ও নিহত হন। আরও নিহত হন সার্জেন্ট জহুরুল ইক, অধ্যাপক শামসুজ্জোহাসহ অনেকে। ১৯৬৯-এর গণঅভ্যুত্থানে যাঁরা নিহত হয়েছেন তাঁরা সবাই শহিদ।

ঙ. ২০২৪ সালের অভ্যুত্থানে সহস্র মানুষ জীবন দিয়েছেন কেন?

উত্তর : অধিকারের দাবি ও বৈষম্যের কথা বলতে গিয়ে এদেশের শিক্ষার্থীরা ২০২৪ সালে রাস্তায় নামে। সরকারি বাহিনী নির্মমভাবে সেই আন্দোলন দমন করতে চায়। একপর্যায়ে এ আন্দোলন সারা দেশে ছড়িয়ে পড়ে। সারা দেশে হত্যা করা হয় হাজারো মানুষকে । তাঁরা সবাই একটি বৈষম্যহীন বাংলাদেশের জন্য জীবন দিয়েছেন। সবার অধিকার থাকবে এবং সবাই মিলেমিশে বাস করতে পারবে এমন একটা দেশের জন্যই তাঁরা শহিদ হয়েছেন।

৪। বিপরীত শব্দ লিখি এবং তা দিয়ে একটি করে বাক্য তৈরি করি ।

ন্যায়, যুদ্ধ, নির্মম, গণতন্ত্র,বৈষম্য,

উত্তর :

প্রদত্ত শব্দ বিপরীত শব্দ বাক্য

ন্যায় অন্যায় লোকটি অন্যায় করেছে।

যুদ্ধ শান্তি সবাই মিলেমিশে থাকলে সমাজে শান্তি বিরাজ করে।

নির্মম দয়ালু হযরত আবু বকর (রা) ছিলেন একজন দয়ালু শাসক ।

গণতন্ত্র স্বৈরতন্ত্র কোনো দেশে স্বৈরতন্ত্র থাকলে সেখানে জনগণ

তাদের অধিকার হারায়।

বৈষম্য সাম্য কবি কাজী নজরুল ইসলাম সাম্যের জন্য লড়াই

করেছেন।

৫। ঠিক উত্তরটিতে টিক (√) চিহ্ন দিই ।

ক. ১৯৪৭ সালে পূর্ব বাংলা কার অন্তর্ভুক্ত হয়?

১. ভারতের √ ২. পাকিস্তানের

৩. শ্রীলংকার ৪. ভুটানের

খ. বাংলাদেশ স্বাধীন হওয়ার আগে পাকিস্তানের শাসক ছিলেন-

১. ইয়াহিয়া খান ২. বেনজীর ভুট্টো

√৩. আইয়ুব খান ৪. খাজা নাজিমুদ্দিন

গ. ৬৯-এর অভ্যুত্থানে কোন ছাত্রনেতা শহিদ হন?

√ ১. আসাদ ২. জব্বার

৩. নুর হোসেন ৪. মতিয়ুর

ঘ. বুকে পিঠে শ্লোগান লিখে নুর হোসেন শহিদ হন-

১. ১৯৯০ সালে ২. ১৯৮৩ সালে

√ ৩. ১৯৮৭ সালে ৪. ২০০২ সালে

ঙ. আন্দোলনে পানি বিতরণ করতে করতে মীর মুগ্ধ শহিদ হন-

১. ঢাকার আজিমপুরে ২. নরসিংদীর বেলাবোতে

√৩. ঢাকার উত্তরায় ৪. রংপুরের পার্কে

পাঠে উল্লিখিত বীর শহিদদের একটি ধারাবাহিৰ তালিকা প্রস্তুত কর।

উত্তর : পাঠে উল্লিখিত বীর শহিদদের একটি ধারাবাহিক তালিকা হলো-

১. শহিদ তিতুমীর

২. শহিদ সূর্যসেন

৩. শহিদ প্রীতিলতা ওয়াদ্দেদার ।

8. শহিদ সালাম ৷

৫.শহিদ বরকত

৬ . শহিদ রফিক।

৭. শহিদ জব্বার ।

৮. শহিদ আমানুল্লাহ মো. আসাদুজ্জামান ।

৯. শহিদ মতিয়ুর রহমান মল্লিক ।

১০. শহিদ আনোয়ারা বেগম ।

১১. শহিদ সার্জেন্ট জহুরুল হক ।

১২. শহিদ ড. মুহম্মদ শামসুজ্জোহা ।

১৩. শহিদ সেলিম।

১৪. শহিদ দেলোয়ার ।

১৮. শহিদ আবু সাঈদ ।

১৯. শহিদ মীর মাহফুজুর রহমান মুগ্ধ।

২০. শহিদ নাফিজ ।

১৫. শহিদ নুর হোসেন ।

১৬. শহিদ ডা. শামসুল আলম খান মিলন

২১. শহিদ নাফিসা ।

১৭. শহিদ নাজির উদ্দিন জেহাদ।

২২. শহিদ আনাস ।

পরীক্ষা/ মূল্যায়ন নির্দেশনার আলোকে চূড়ান্ত প্রস্তুতি উপযোগী প্রশ্ন ও উত্তর

প্রশ্ন । উপযুক্ত শব্দটি বাছাই করে নিচের বাক্যগুলোর শূন্যস্থান পূরণ কর :

আসাদ গেট | আটক | আন্দোলনরত | ১৯৯০ | মুক্তিযুদ্ধে | শাসক | ভাষা

ক. বায়ান্নোর-- আন্দোলনের শহিদদের কথা আমরা সবাই জানি ।

খ. বাংলাদেশ স্বাধীন হওয়ার আগে পাকিস্তানের--- আইয়ুব খান ৷

গ. শহিদ আসাদের নামকে স্মরণ রাখতে ঢাকায় রয়েছে---।

ঘ. ক্যান্টনমেন্টের মধ্যে--- রেখে হত্যা করা হয় সার্জেন্ট জহুরুল হককে ।

ঙ. আমাদের --- লক্ষ লক্ষ মানুষ শহিদ হয়েছেন ।

চ.--- সালে নিহত হন ডাক্তার মিলন ও জেহাদ ।

ছ, মীর মুগ্ধ--- সবাইকে পানি বিতরণ করতে করতে নিহত হন ।

উত্তর :

ক. বায়ান্নোর ভাষা আন্দোলনের শহিদদের কথা আমরা সবাই জানি ।

খ. বাংলাদেশ স্বাধীন হওয়ার আগে পাকিস্তানের শাসক ছিলেন আইয়ুব খান ৷

গ. শহিদ আসাদের নামকে স্মরণ রাখতে ঢাকায় রয়েছে আসাদ গেট

ঘ. ক্যান্টনমেন্টের মধ্যে আটক রেখে হত্যা করা হয় সার্জেন্ট জহুরুল হককে।

ঙ. আমাদের মুক্তিযুদ্ধে লক্ষ লক্ষ মানুষ শহিদ হয়েছেন ।

চ. ১৯৯০ সালে নিহত হন ডাক্তার মিলন ও জেহাদ ।

ছ. মীর মুগ্ধ আন্দোলনরত সবাইকে পানি বিতরণ করতে করতে নিহত হন ৷

রচনামূলক প্রশ্নের উত্তর লিখন ।

প্রশ্ন ১। তিতুমীর কীভাবে শহিদ হন? ব্যাখ্যা কর ।

উত্তর : বাংলাদেশের ইতিহাসে একজন সাহসী বীর হলেন তিতুমীর । অন্যায়-অবিচারের বিরুদ্ধে তিনি ছিলেন প্রতিবাদী । আজ থেকে প্রায় দুশো বছর আগে ইংরেজদের নির্যাতন থেকে এ দেশের কৃষককে বাঁচাতে গিয়ে যুদ্ধ করেছিলেন তিতুমীর। ইংরেজদের আক্রমণ প্রতিহত করার জন্য তিনি বাঁশের কেল্লা বানিয়েছিলেন । সেই কেল্লায় তিনি তাঁর কৃষক সৈন্যদের সাথে নিয়ে যুদ্ধ করতে

করতে শহিদ হন ।

প্রশ্ন ২। ২১শে ফেব্রুয়ারি আমরা কাদের স্মরণ করি? বুঝিয়ে লেখ ।

উত্তর : ২১শে ফেব্রুয়ারি বাঙালির ইতিহাসে এক স্মরণীয় দিন। এ দিন আমরা ভাষাশহিদদের স্মরণ করি। ১৯৫২ সালে এ দেশের মানুষ বাংলা ভাষাকে রাষ্ট্রভাষা করার জন্য আন্দোলন করে শহিদ হন। তাঁদের মধ্যে সালাম, বরকত, রফিক, জব্বার অন্যতম । তাঁদের স্মরণ করেই আমাদের শহিদ মিনার তৈরি করা হয়েছে। ২১শে ফেব্রুয়ারি তাঁরা শহিদ হয়েছিলেন বলে প্রতিবছর এ দিন আমরা তাঁদের স্মরণ করি ।

প্রশ্ন ৩। ঢাকার আসাদ গেট কোন শহিদের স্মরণে নির্মাণ করা হয়েছে? ব্যাখ্যা কর ।

উত্তর : ঢাকার আসাদ গেট শহিদ আমানুল্লাহ মো. আসাদুজ্জামানের স্মরণে নির্মাণ করা হয়েছে। তিনি স্বৈরশাসনের বিরুদ্ধে সংগ্রাম করে শহিদ হয়েছিলেন। বাংলাদেশ স্বাধীন হওয়ার আগে পাকিস্তানের শাসক ছিলেন আইয়ুব খান। তার অত্যাচার ও নির্যাতনের বিরুদ্ধে ১৯৬৯ সালে একটি গণঅভ্যুত্থান হয়েছিল । সেই অভ্যুত্থানের একজন ছাত্রনেতা ছিলেন আসাদ। তাঁর স্মরণেই - ঢাকায় রয়েছে আসাদ গেট ।

প্রশ্ন ৪। ২০২৪ সালের শিক্ষার্থীদের আন্দোলন কীভাবে গণঅভ্যুত্থানে রূপ নেয়?

উত্তর : অতীতের সাহসী মানুষদের এত ত্যাগের পরও এ দেশের মানুষ তাদের অধিকার থেকে বঞ্চিত হয়। তাই মানুষের অধিকারের দাবি ও বৈষম্যের কথা বলতে গিয়ে এ দেশের শিক্ষার্থীরা ২০২৪ সালে আবারও রাস্তায় নামে। তাদের এই আন্দোলনে সরকারি বাহিনী নির্মমভাবে গুলি চালায়। পুলিশের অত্যাচারের বিরুদ্ধে প্রতিবাদ করতে গিয়ে তাদের গুলিতে প্রাণ হারান ছাত্রনেতা আবু সাঈদ। তাঁর মৃত্যুতে সারা দেশের মানুষ রাস্তায় নেমে পড়ে। ফলে আন্দোলন বিশাল এক গণঅভ্যুত্থানে রূপ নেয় ৷

প্রশ্ন ৫। বৈষম্যহীন বাংলাদেশের জন্য কারা রক্ত দিয়েছেন? সংক্ষেপে ব্যাখ্যা কর ।

উত্তর : ২০২৪ সালে একটি বৈষম্যহীন বাংলাদেশের জন্য শিক্ষার্থীরা রাস্তায় নামে। এই আন্দোলনটি দমন করার জন্য সরকারি বাহিনী নির্মম অত্যাচার ও নিপীড়ন চালায়। এ আন্দোলনে শহিদ হন রংপুরের ছাত্রনেতা আবু সাঈদ, ঢাকার উত্তরায় শিক্ষার্থী মীর মুগ্ধ। নিহত হন নাফিজ, নাফিসা, আনাসসহ অগণিত প্রাণ ।

শহিদ হয় মায়ের কোলের শিশু, বাবার সাথে খেলতে থাকা শিশু,

রিকশাওয়ালা, শ্রমিক, কৃষক, ফেরিওয়ালা, চাকরিজীবী, মা, পথচারী। সারা দেশে হত্যা করা হয় হাজারো মানুষকে। আহত হন অসংখ্য মানুষ ।

সংক্ষিপ্ত প্রশ্নের উত্তর লিখ ।

প্রশ্ন ১। সূর্যসেনকে কেন ফাঁসিতে ঝুলিয়ে হত্যা করা হয় ?

উত্তর : সূর্যসেন প্রকৃত অর্থেই বাংলাদেশের একজন সূর্যসন্তান । প্রায় শত বছর আগে ইংরেজ শাসন থেকে এ দেশকে মুক্ত করতে যুদ্ধ করেছিলেন সূর্যসেন। তাই তাঁকে আটক করে ফাঁসিতে ঝুলিয়ে হত্যা করা হয়।

প্রশ্ন ২। শহিদ মিনার কেন তৈরি করা হয়েছে?

উত্তর : বাংলাকে রাষ্ট্রভাষা করার দাবিতে ১৯৫২ সালে ভাষা আন্দোলন হয়। সেই আন্দোলনে ২১শে ফেব্রুয়ারিতে পুলিশের গুলিতে সালাম, বরকত, রফিক, জব্বারসহ আরও অনেকে শহিদ হন। তাঁদের স্মরণেই শহিদ মিনার তৈরি করা হয়েছে।

প্রশ্ন ৩। ১৯৬৯ সালের গণঅভ্যুত্থান কেন হয়েছিল?

উত্তর : বাংলাদেশ স্বাধীন হওয়ার আগে পাকিস্তানের শাসক ছিলেন আইয়ুব খান। তার অত্যাচার' ও নির্যাতন ছিল অবর্ণনীয়। সেই অত্যাচার ও নির্যাতনের বিরুদ্ধে সাধারণ মানুষের জেগে ওঠার ফলেই ১৯৬৯ সালের গণঅভ্যুত্থান হয়েছিল ।

প্রশ্ন ৪। আনোয়ারা বেগম সম্পর্কে লেখ ।

উত্তর : আনোয়ারা বেগম ছিলেন একজন মা, যিনি ১৯৬৯-এর গণঅভ্যুত্থানে নিহত হন। তিনি তখন ঘরের মধ্যে বসে তাঁর সন্তানকে খাবার খাওয়াচ্ছিলেন ।

প্রশ্ন ৫। আমাদের মুক্তিযুদ্ধে কেমন সংখ্যক মানুষ শহিদ হয়েছেন? তাঁদের কথা আমরা কোথায় পাই?

উত্তর : বাংলাদেশের মুক্তিযুদ্ধের ইতিহাস একদিকে যেমন গৌরবের অন্যদিকে তেমন কষ্টের। আমাদের মুক্তিযুদ্ধে লক্ষ লক্ষ মানুষ শহিদ হয়েছেন। যাঁদের কথা আমরা বইয়ে, কবিতায়, সিনেমায়, গানে ও ছবিতে নানাভাবে পাই ।

প্রশ্ন ৬। আবু সাঈদকে কীভাবে হত্যা করা হয়?

উত্তর : ২০২৪ সালের আন্দোলনে পুলিশের অত্যাচারের বিরুদ্ধে রংপুরের ছাত্রনেতা আবু সাঈদ দুই হাত প্রসারিত করে দাঁড়ান পুলিশ তাঁকে খুব কাছ থেকে গুলি করে হত্যা করে ।

প্রশ্ন ৭। মীর মুগ্ধ কীভাবে শহিদ হন ?

উত্তর : ২০২৪ সালের বৈষম্যবিরোধী আন্দোলন সবার মধ্যে ছড়িয়ে পড়লে সারা দেশের মানুষ রাস্তায় নেমে আসে। ঢাকার উত্তরায় শিক্ষার্থী মীর মুগ্ধ আন্দোলনরত সবাইকে পানি বিতরণ করতে করতে পুলিশের গুলিতে শহিদ হন ।

প্রশ্ন ৮। প্রীতিলতা স্মরণীয় কেন?

উত্তর : প্রীতিলতা বাংলাদেশের নারী সাহসিকতার প্রতীক। প্রায় শত বছর আগে এ দেশকে ইংরেজ শাসন থেকে মুক্ত করতে তিনি যুদ্ধ করেছিলেন। ইংরেজদের বশ্যতা স্বীকার না করে তিনি আত্মাহুতি দিয়েছিলেন। মূলত তাঁর সাহসিকতার জন্য তিনি স্মরণীয়, হয়ে আছেন ।

প্রশ্ন ৯। ১৯৬৯-এর গণঅভ্যুত্থানে শহিদদের তালিকা তৈরি কর ।

উত্তর : ১৯৬৯-এর গণঅভ্যুত্থানে অনেকে, শহিদ হন। তাঁদের ছোটো একটি তালিকা নিচে দেওয়া হলো—

ক. শহিদ আসাদ।

খ. শহিদ মতিয়ুর ।

গ. শহিদ আনোয়ারা বেগম ।

ঘ. শহিদ সার্জেন্ট জহুরুল হক।

ঙ. শহিদ অধ্যাপক শামসুজ্জোহা ।

প্রশ্ন। নিচের শব্দগুলোর অর্থ লেখ :

আটক, সার্জেন্ট, অধ্যাপক, অমলিন, গণঅভ্যুত্থান, অগণিত, পথচারী।

উত্তর :

প্রদত্ত শব্দ শব্দার্থ

আটক বন্দি, কয়েদ, অবরুদ্ধ ।

সার্জেন্ট পুলিশ বা সামরিক বাহিনীর মধ্যমানের কর্মকর্তার পদবি ।

অধ্যাপক কলেজ বা বিশ্ববিদ্যালয়ের শিক্ষক, শিক্ষকতার পদবিশেষ ।

অমলিন মলিন নয় এমন, উজ্জ্বল ।

গণঅভ্যুত্থান গণজাগরণ ।

অগণিত গোনা হয়নি এমন, গণনার অসাধ্য ।

পথচারী পথিক ।

প্রশ্ন) নিচের শব্দগুলো দিয়ে বাক্য গঠন কর : আক্রমণ, কেল্লা, অভ্যুত্থান, ক্যান্টনমেন্ট, আন্দোলন, বৈষম্য, শহিদ, আটক, অধ্যাপক, গণঅভ্যুত্থান, অগণিত ।

উত্তর :

আক্রমণ-মুক্তিযোদ্ধারা পাকিস্তানি হানাদার বাহিনীর ওপর আক্রমণ করে।

কেল্লা-তিতুমীর বাঁশের কেল্লা নির্মাণ করেন ।

অভ্যুত্থান-চব্বিশের অভ্যুত্থানের মাধ্যমে বাংলাদেশে স্বৈরাচার সরকারের পতন ঘটে।

ক্যান্টনমেন্ট-ক্যান্টনমেন্ট এলাকায় সেনা অফিসার ও সদস্যরা থাকেন।

আন্দোলন-শিক্ষার্থীরা তাদের দাবি আদায়ের জন্য আন্দোলনে নেমেছে।

বৈষম্য-মানুষের মধ্যে বৈষম্য থাকলে সাম্যের পৃথিবী গড়ে তোলা অসম্ভব ।

শহিদ-আবু সাঈদ পুলিশের গুলিতে শহিদ হয়েছেন।

আটক-পুলিশ একটি চোরকে আটক করেছে ।

অধ্যাপক-মোহাম্মদ আজম ঢাকা বিশ্ববিদ্যালয়ের একজন অধ্যাপক ।

গণঅভ্যুত্থান-২০২৪-এর গণঅভ্যুত্থানে অনেক শিক্ষার্থী শহিদ হন ।

অগণিত-১৯৭১ সালের মুক্তিযুদ্ধে অগণিত মানুষ হারান।

প্রশ্ন । নিচের ক্রিয়াপদগুলোর চলিতরূপ লেখ :

করিতে, দিয়াছেন, হইয়াছেন, বাঁচাইতে, করিয়াছিলেন, বানাইয়াছিলেন,

করিব ।

উত্তর :

ক্রিয়াপদ চলিত রূপ

করিতে করতে

দিয়াছেন দিয়েছেন

হইয়াছেন হয়েছেন

বাঁচাইতে বাঁচাতে

করিয়াছিলেন করেছিলেন

বানাইয়াছিলেন বানিয়েছিলেন

করিব করব

সঠিক উত্তরটি উত্তরপত্রে লিখন (বহুনির্বাচনি)।

১. যাঁরা ন্যায়ের পথে যুদ্ধ করতে গিয়ে মারা যান, তাঁরা—

ক) মৃত খ) গাজি গ) শহিদ ঘ) নিহত

উত্তর : (গ) শহিদ

২। আজ থেকে প্রায় দুশো বছর আগে এ দেশ কারা শাসন করত?

ক) পর্তুগিজরা গ) পাকিস্তানিরা খ) ইংরেজরা ঘ) ভারতীয়রা

উত্তর : খ) ইংরেজরা

৩। ইংরেজদের নির্যাতন থেকে এ দেশের কৃষককে বাঁচাতে গিয়ে

যুদ্ধ করেছিলেন—

ক) সূর্যসেন খ)প্রীতিলতা ওয়াদ্দেদার গ) আইয়ুব খান ঘ) তিতুমীর

উত্তর : ঘ) তিতুমীর

৪. ইংরেজদের আক্রমণ প্রতিহত করার জন্য তিতুমীর কীসের

কেল্লা বানিয়েছিলেন?

ক) লোহার খ) বেতের গ) মাটির ঘ) বাঁশের

উত্তর : ঘ) বাঁশের

৫. সূর্যসেন কোন শাসন থেকে এ দেশকে মুক্ত করতে যুদ্ধ করেছিলেন ?

ক) ইংরেজ খ) পাকিস্তানি গ) পর্তুগিজ ঘ) স্বৈরাচার

উত্তর : ক) ইংরেজ

৬. কাকে ফাঁসিতে ঝুলিয়ে হত্যা করা হয়?

ক) তিতুমীরকে খ) সূর্যসেনকে গ) প্রীতিলতা ওয়াদ্দেদারকে (ঘ) আসাদুজ্জামানকে

উত্তর : খ) সূর্যসেনকে

৭. নিচের কোনটি সঠিক বানান?

ক) আত্মহূতি খ) আত্মাহূতী গ) আত্যাহুতি আত্মাহুতি

উত্তর : ঘ) আত্মাহুতি

৮. ভারত আর পাকিস্তান স্বাধীন হয় কত সালে?.

ক) ১৯৪৭ সালে খ) ১৯৪৮ সালে গ) ১৯৫০ সালে ঘ) ১৯৫২ সালে

উত্তর : ক) ১৯৪৭ সালে

৯। ভারত আর পাকিস্তান স্বাধীন হওয়ার পর আমাদের পূর্ব বাংলা কোন দেশের অন্তর্ভুক্ত হয়?

ক) ভারত খ) ইংল্যান্ড গ) পাকিস্তান (ঘ) মিয়ানমার

উত্তর : গ) পাকিস্তান

১০. সালাম, বরকত, রফিক প্রমুখ ব্যক্তি কোন আন্দোলনে শহিদ হন?

ক) মুক্তিযুদ্ধ খ) ভাষা আন্দোলন গ) জুলাই বিপ্লব ঘ) ৬৯-এর গণঅভ্যুত্থান

উত্তর : (খ) ভাষা আন্দোলন

১১. ভাষা আন্দোলনের সঙ্গে জড়িত নিচের কোনটি?

ক) কুতুব মিনার খ) স্মৃতিসৌধ গ) রাজু ভাস্কর্য ঘ) শহিদ মিনার

উত্তর : ঘ) শহিদ মিনার

১২. ভাষা শহিদদের স্মরণ করা হয় কোন তারিখে?

ক) ২৫শে মার্চ খ) ২১শে ফেব্রুয়ারি গ) ১৬ই ডিসেম্বর ঘ)২৬শে মার্চ

উত্তর : খ) ২১ শে ফেব্রুয়ারি

১৩. নিচের কোন সালে গণঅভ্যুত্থান হয়েছিল?

ক) ১৯৪৭ সালে খ) ১৯৫২ সালে গ) ১৯৬৯ সালে ঘ) ১৯৭১ সালে

উত্তর : গ) ১৯৬৯ সালে

১৪. শহিদ আসাদ কে ছিলেন?

ক) রাজনীতিবিদ খ) শ্রমিকনেতা গ) কৃষকনেতা ঘ) ছাত্রনেতা

উত্তর : ঘ্) ছাত্রনেতা

১৫. আসাদ গেট কোথায় অবস্থিত?

ক) ঢাকা খ) চট্টগ্রাম গ) নরসিংদী ঘ) কুমিল্লা

উত্তর : ক) ঢাকা

১৬. ১৯৬৯-এর শহিদ মতিউর কোন শ্রেণির শিক্ষার্থী ছিলেন?

ক) পঞ্চম খ) ষষ্ঠ গ) অষ্টম ঘ) নবম

উত্তর : ঘ) নবম

১৭.শহিদ সার্জেন্ট জহুরুল হককে কোথায় আটকে রেখে হত্যা করা হয়?

ক) জেলে খ) গোপন কক্ষে গ) ক্যান্টনমেন্টে ঘ) ঘরে

উত্তর : (গ) ক্যান্টনমেন্টে

১৮. অধ্যাপক শামসুজ্জোহা কোন বিশ্ববিদ্যালয়ের ছাত্রদের বাঁচাতে গিয়ে শহিদ হন?

ক) ঢাকা বিশ্ববিদ্যালয় খ) জগন্নাথ বিশ্ববিদ্যালয়

গ) চট্টগ্রাম বিশ্ববিদ্যালয় ঘ) রাজশাহী বিশ্ববিদ্যালয়

উত্তর : ঘ) রাজশাহী বিশ্ববিদ্যালয়

১৯. শিক্ষার অধিকার রক্ষা করতে সেলিম-দেলোয়ার কত সালে শহিদ হন ?

ক) ১৯৮০ সালে খ) ১৯৮৩ সালে গ) ১৯৮৫ সালে ঘ) ১৯৯০ সালে

উত্তর : (খ) ১৯৮৩ সালে

২০. গণতন্ত্রের জন্য বুকে-পিঠে স্লোগান লিখেছিলেন কে?

ক) শহিদ নূর হোসেন খ) শহিদ আসাদ.

গ) শহিদ আবু সাঈদ ঘ) শহিদ মীর মুগ্ধ

উত্তর : ক) শহিদ নূর হোসেন

২১. ডাক্তার মিলন ও জেহাদ কত সালে নিহত হন?

ক) ১৯৬৯ সালে খ) ১৯৭৫ সালে গ) ১৯৯০ সালে ঘ) ১৯৯১ সালে

উত্তর : গ) ১৯৯০ সালে

২২. অধিকারের দাবি ও বৈষম্যের কথা বলতে গিয়ে শিক্ষার্থীরা কত সালে রাস্তায় নামে?

ক) ২০১২ সালে খ) ২০১৪ সালে গ) ২০১৮ সালে ঘ) ২০২৪ সালে

উত্তর : ঘ) ২০২৪ সালে

২৩. শহিদ আবু সাঈদ পুলিশের গুলিতে কোথায় শহিদ হন ?

ক) ঢাকা খ) রাজশাহী গ) ময়মনসিংহ ঘ) রংপুর

উত্তর : ঘ) রংপুর

২৪. পুলিশের অত্যাচারের বিরুদ্ধে দুই হাত প্রসারিত করে দাঁড়ান কে?

ক) শহিদ আবু সাঈদ খ) শহিদ মীর মুগ্ধ গ) শহিদ নাফিজ ঘ) শহিদ নাফিসা

উত্তর : ক) শহিদ আবু সাঈদ

২৫. শহিদ মীর মুগ্ধ কী ছিলেন?

ক) ছাত্রনেতা খ) শিক্ষক গ) ব্যবসায়ী ঘ) শিক্ষার্থী

উত্তর : ঘ) শিক্ষার্থী

প্রশ্ন। নিচের যুক্তবর্ণগুলো ভেঙে লেখ এবং শব্দ গঠন কর :

দ্ধ, ক্র, ল্ল, স্ম, ক্ষ, ন্ত্র, গ

উত্তর :

যুক্তবর্ণ বিভাজন শব্দ

দ্ধ দ+ধ বদ্ধ

ক্র ক্ + (র-ফলা) বক্র

ল্ল ল+ল জল্লাদ

স্ম স+ম স্মরণ

ক্ষ ক্‌ + ষ রুক্ষ

ন্ত্র ন্ + ত + ৺ (র-ফলা) অন্ত্র

গ্ধ গ+ধ দগ্ধ

প্রশ্ন। নিচের অনুচ্ছেদটি পড়ে, কে, কী, কোথায়, কীভাবে, কেন, কখন শব্দগুলোর যেকোনো পাঁচটি একবার ব্যবহার করে পাঁচটি প্রশ্নবোধক বাক্য তৈরি কর :

সেট ০১ । আজ থেকে প্রায় দুশো বছর আগে ইংরেজদের নির্যাতন থেকে এ দেশের কৃষককে বাঁচাতে গিয়ে যুদ্ধ করেছিলেন তিতুমীর। ইংরেজদের আক্রমণ প্রতিহত করার জন্য তিনি বাঁশের কেল্লা বানিয়েছিলেন। সৈই কেল্লায় তিনি তাঁর কৃষক সৈন্যদের সাথে নিয়ে যুদ্ধ করতে করতে শহিদ হয়েছিলেন। আমরা তাঁকে কখনো ভুলব না ।

উত্তর :

ক. ইংরেজদের বিরুদ্ধে কে যুদ্ধ করেছিলেন?

খ. তিতুমীর কী বানিয়েছিলেন?

গ. তিতুমীর কোথায় যুদ্ধ করতে করতে শহিদ হন?

ঘ. তিতুমীর কীভাবে শহিদ হয়েছিলেন?

ঙ. আমরা কেন তিতুমীরকে ভুলব না?

চ. কখন তিতুমীর যুদ্ধ করেছিলেন?

সেট ০২। বাংলাদেশ স্বাধীন হওয়ার আগে পাকিস্তানের শাসক ছিলেন আইয়ুব খান। তার অত্যাচার ও নির্যাতনের বিরুদ্ধে ১৯৬৯ সালে একটি গণঅভ্যুত্থান হয়েছিল। সেই অভ্যুত্থানের একজন ছাত্রনেতা ছিলেন আসাদ। পুলিশ খুব কাছ থেকে তাঁকে গুলি করে হত্যা করেছিল ।

উত্তর :

ক. বাংলাদেশ স্বাধীন হওয়ার আগে পাকিস্তানের শাসক কে ছিলেন?

খ. আইয়ুব খানের বিরুদ্ধে কী হয়েছিল?

গ. আইয়ুব খানের বিরুদ্ধে কোথায় গণঅভ্যুত্থান হয়?

ঘ.ছাত্রনেতা আসাদকে কীভাবে হত্যা করা হয়?

ঙ) ছাত্রনেতা আসাদকে কীভাবে হত্যা করা হয়?

চ) কখন আইয়ুব খানের বিরুদ্ধে কেন গণঅভ্যুত্থান হয়?

প্রশ্ন- নিচের শব্দগুলোর বিপরীত শব্দ লেখ :

শহিদ, আগে, বাঁচা, আক্রমণ, শেষে, স্বাধীন, অমলিন ।

উত্তর :

প্রদত্ত শব্দ বিপরীত শব্দ

শহিদ গাজি

আগে পরে

বাঁচা মরা

আক্ৰমণ প্রতিরক্ষা

শুরুতে শেষে

স্বাধীন পরাধীন

অমলিন মলিন

প্রশ্ন। নিচের শব্দগুলোর সমার্থক শব্দ লেখ :

ন্যায়, যুদ্ধ, আটক, তৈরি, অত্যাচার, কাছ, হত্যা ।

উত্তর :

প্রদত্ত শব্দ সমার্থক শব্দ

ন্যায় নীতি, সততা, সুবিচার ।

যুদ্ধ সংগ্রাম, সমর, রণ, লড়াই ।

আটক বন্দি, কয়েদ, অবরুদ্ধ

তৈরি গঠন, নির্মাণ, গড়া ।

অত্যাচার উৎপীড়ন, পীড়ন, জুলুম, উপদ্রব ।

কাছ নিকট, সমীপ, অদূর ।

হত্যা খুন, প্রাণনাশ, হনন, বধ

প্রশ্ন। নিচের বাক্যগুলো এককথায় প্রকাশ করে লেখ :

ন্যায়ের পথে যুদ্ধ করতে গিয়ে মারা যান যাঁরা; বাঁশ দিয়ে তৈরি কেল্লা; ভাষার জন্য যে আন্দোলন; রাষ্ট্র কর্তৃক নির্ধারিত ভাষা; শহিদদের জন্য নির্মিত মিনার;রিকশা চালিয়ে জীবনধারণ করে যে।

উত্তর :

ক. ন্যয়ের পথে যুদ্ধ করতে গিয়ে মারা যান যাঁরা – শহিদ

খ. বাঁশ দিয়ে তৈরি কেল্লা – বাঁশের কেল্লা

গ. ভাষার জন্য যে আন্দোলন – ভাষা আন্দোলন

ঘ. রাষ্ট্র কর্তৃক নির্ধারিত ভাষা – - রাষ্ট্রভাষা

ঙ. শহিদদের জন্য নির্মিত মিনার – শহিদ মিনার

চ. রিকশা চালিয়ে জীবনধারণ করে যে — রিকশাওয়ালা

প্রশ্ন। নিচের ক্রিয়াপদগুলোর অতীত, বর্তমান ও ভবিষ্যৎ রূপ লেখ:

রাখা, যাওয়া, করা, হওয়া, দেওয়া।

উত্তর :

ক্রিয়াপদ অতীত বর্তমান ভবিষ্যৎ

রাখা রেখেছিল রেখেছে রাখবে

যাওয়া গিয়েছিল যাচ্ছে যাবে

করা করেছিলাম করেছি করব

হওয়া হয়েছিল হয়েছে হবে

দেওয়া দিয়েছিল দিয়েছে দিবে

প্রশ্ন । নিচে প্রদত্ত অনুচ্ছেদে সঠিক বিরামচিহ্ন বসিয়ে পুনরায় লেখ :

ক. অনেক আন্দোলন শেষে ১৯৪৭ সালে ভারত আর পাকিস্তান স্বাধীন হয় আমাদের পূর্ব বাংলা পাকিস্তানের অন্তর্ভুক্ত হয় এ দেশের মানুষ স্বাধীনতার জন্য পাকিস্তান প্রতিষ্ঠার জন্য অনেক ত্যাগ স্বীকার করেছেন আমরা তাঁদের স্মরণ করব

উত্তর : অনেক আন্দোলন শেষে ১৯৪৭ সালে ভারত আর পাকিস্তান স্বাধীন হয়। আমাদের পূর্ব বাংলা পাকিস্তানের অন্তর্ভুক্ত হয়। এ দেশের মানুষ স্বাধীনতার জন্য, পাকিস্তান প্রতিষ্ঠার জন্য অনেক ত্যাগ স্বীকার করেছেন । আমরা তাঁদের স্মরণ করব।

খ. আমাদের মুক্তিযুদ্ধে লক্ষ লক্ষ মানুষ শহিদ হয়েছেন তাঁদের কথা আমরা বইয়ে কবিতায় সিনেমায় গানে ও ছবিতে নানাভাবে পাই তাঁদের আমরা শ্রদ্ধাভরে স্মরণ করি

উত্তর : আমাদের মুক্তিযুদ্ধে লক্ষ লক্ষ মানুষ শহিদ হয়েছেন। তাঁদের কথা আমরা বইয়ে, কবিতায়, সিনেমায়, গানে ও ছবিতে নানাভাবে পাই। তাঁদের আমরা শ্রদ্ধাভরে স্মরণ করি ।