পাঠের মূলকথা

এক গরিব কাঠুরে একদিন নদীর ধারে কাঠ কাটতে গিয়ে তার হাত ফসকে কুড়ালটা নদীর গভীর পানিতে পড়ে যায়। তাই কাঠুরে নদীর পাড়ে বসে নিরুপায়ভাবে কাঁদতে লাগল। কেননা তার আরেকটি কুড়াল কেনার সামর্থ্য ছিল না। তখন এক জলপরী উঠে এসে কান্নার কারণ জানতে পারে এবং সে সোনার ও রুপার কুড়াল এনে জিজ্ঞেস করে সেগুলো তার কি না? কাঠুরিয়া জানাল এগুলো তার নয়। জলপরী তার লোহার কুড়াল এনে দিলে সে খুশি হয়ে জানাল এটা তার। জলপরী তার সততায় মুগ্ধ হয়ে তিনটি কুড়ালই কাঠুরেকে দিয়ে দিল। এদিকে কাঠুরিয়ার মুখে এই গল্প শুনে এক লোভী কাঠুরে সেখানে গিয়ে ইচ্ছে করে তার কুড়াল নদীতে ফেলে দিয়ে কান্নার অভিনয় করতে লাগল। তখন পরী সোনার কুড়াল নিয়ে এলে, সে তৎক্ষণাৎ বলে উঠল এই কুড়ালটাই তার ৷ জলপরী তখন কিছু না দিয়ে টুপ করে চলে গেল। লোভী কাঠুরে মিথ্যে বলায় সোনা-রুপার কুড়াল তো পেলই না, বরং নিজের কুড়ালটাও হারাল। আসলে সৎ মানুষকে সবাই ভালোবাসে এবং সততার পুরস্কার পাওয়া যায়। কিন্তু লোভ মানুষকে পতনের দিকে নিয়ে যায়।

লেখক পরিচিতি

আজ থেকে দুই হাজার দুই শত বছর পূর্বে ঈশপ গ্রিস দেশে জন্মগ্রহণ করেন। তিনি ছিলেন একজন সামান্য ক্রীতদাস। তখনকার দিনে রোম ও গ্রিসে ক্রীতদাস প্রথা প্রচলিত ছিল। ক্রীতদাস হয়েও তিনি যে সাহিত্য রচনা করে গেছেন, তা চিরসুন্দর ও চিরস্থায়ী। তার ভাব যেমন গভীর, ভাষা তেমনি সহজ ও সরল। তাঁর প্রত্যেকটি গল্পের মধ্যে কিছু না কিছু মূল্যবান উপদেশ আছে। তাঁর নীতিমূলক গল্পগুলো বিশ্বসাহিত্যের অমূল্য সম্পদ ।

অনুশীলনীর প্রশ্ন ও উত্তর

পাঠ্যবইয়ের প্রশ্নের উত্তর শিখি

সৎ মানুষকে সবাই ভালোবাসে। সততার পুরস্কার পাওয়া যায়। লোভ মানুষকে পতনের দিকে নিয়ে যায়। লোভী মানুষকে কেউ পছন্দ করে না । কথায় বলে— লোভে পাপ, পাপে মৃত্যু ।

১. সঠিক শব্দ বসিয়ে শূন্যস্থান পূরণ

প্রশ্ন। উপযুক্ত শব্দটি বাছাই করে নিচের বাক্যগুলোর শূন্যস্থান

পূরণ কর ।

ক. \_\_\_\_\_ হয়ে কাঠুরিয়া সেই গাছের গোড়ায় বসে কাঁদতে লাগল ।

খ . যত ভাবে ততই তার চোখ দিয়ে \_\_\_\_ পড়তে থাকে ।

গ. \_\_\_\_\_\_ কাঠুরিয়ার এই সততা দেখে মুগ্ধ হলো ।

ঘ. সূর্যের আলো পড়ে \_\_\_\_\_ কুড়াল ঝলমল করে উঠল ।

ঙ. লোভী কাঠুরিয়াটি \_\_\_\_\_\_ করতে লাগল ।

উত্তর : ক. **নিরুপায়** হয়ে কাঠুরিয়া সেই গাছের গোড়ায় বসে

কাঁদতে লাগল ।

খ. যত ভাবে ততই তার চোখ দিয়ে **পানি** পড়তে থাকে ৷

গ. **জলপরী** কাঠুরিয়ার এই সততা দেখে মুগ্ধ হলো।

ঘ. সূর্যের আলো পড়ে **সোনার** কুড়াল ঝলমল করে উঠল ।

ঙ. লোভী কাঠুরিয়াটি **হায় হায়** করতে লাগল ।

2. নিচের শব্দগুলোর অর্থ জেনে নিই ।

কুড়াল -কুঠার, কাঠ কাটার অস্ত্র ।

কাঠুরিয়া- কুঁঠার দিয়ে গাছ বা কাঠ কাটা যার পেশা ।

জলপরী- পানিতে বসবাসকারী পাখাযুক্ত কাল্পনিক সুন্দরী নারী ।

সামর্থ্য - সংস্থান, সংগতি।

৩. প্রশ্নের উত্তর বলি ও লিখি ।

প্রশ্ন ক. কাঠুরিয়া কেন কাঁদতে লাগল?

উত্তর : কাঠুরিয়া একদিন এক নদীর ধারে কাঠ কাটতে গেল। সেখানে একটা গাছে কুড়াল দিয়ে ঘা মারতেই হাত ফসকে তার কুড়ালটা গভীর পানির মধ্যে পড়ে যায়। নদীটি ছিল খরস্রোতা এবং তাতে কুমিরের ভয়ও ছিল । তাই নিরুপায় হয়ে কাঠুরিয়া কাঁদতে লাগল ।

প্রশ্ন খ. জলপরী কাঠুরিয়াকে কী বলল? উত্তর : কাঠুরিয়ার কুড়ালটা গভীর পানিতে পড়ে গেলে সে নিরুপায় তখনই জলপরী টুপ করে সেখানে ডুব দিয়ে কোথায় যেন চলে হয়ে কাঁদতে থাকে। জলপরী নদীর মধ্য থেকে উঠে এসে এই গেল, আর উঠল না। তাই লোভী কাঠুরিয়া হায় হায় করতে লাগল। ঘটনা জানতে পেরে বলল, আচ্ছা, তোমার কুড়াল আমি এনে দিচ্ছি, তুমি কেঁদো না ।

প্রশ্ন গ. কাঠুরিয়ার সততা দেখে জলপরী কী করল ?

উত্তর : কাঠুরিয়ার সততা দেখে জলপরী মুগ্ধ হলো। তখন তাকে তার নিজের কুড়ালটি তো ফিরিয়ে দিলই, উপরন্তু সোনা ও রুপার কুড়াল দুটিও তাকে উপহার দিল ।

প্রশ্ন ঘ. কীভাবে কাঠুরিয়ার অবস্থার পরিবর্তন হল?

উত্তর : কাঠুরিয়া জলপরীর কাছে সত্য কথা বলায় জলপরী খুশি হয়ে কাঠুরিয়াকে একটি সোনার কুড়াল ও একটি রুপার কুড়াল উপহার দিল । সেই কুড়াল দুটি বাজারে বিক্রি করে কাঠুরিয়া অনেক টাকা পেল। তাতে তার খুব সুখে ও স্বাচ্ছন্দ্যে দিন কাটতে লাগল । এভাবেই কাঠুরিয়ার অবস্থার পরিবর্তন হলো।

প্রশ্ন ঙ. লোভী কাঠুরিয়া কী করল ?

উত্তর : সৎ কাঠুরিয়ার মুখ থেকে গল্পটি শোনার পর অন্য এক কাঠুরিয়ার মনে লোভ জন্মাল। সে একদিন চুপিচুপি সেই নদীর ধারে গাছ কাটতে গিয়ে ইচ্ছে করে তার কুড়ালটি পানির মধ্যে ফেলে দিল । তারপর সেখানে বসে অভিনয় করে কাঁদতে লাগল ৷

প্রশ্ন চ. লোভী কাঠুরিয়া কেন হায় হায় করতে লাগল?

উত্তর : লোভী কাঠুরিয়া সোনা ও রুপার কুড়ালের লোভে তার নিজের কুড়ালটা পানিতে ফেলে মিছামিছি কাঁদতে থাকে। জলপরী প্রথমে সোনার কুড়াল দেখিয়ে সেটি তার কুড়াল কি না জিজ্ঞেস করল। লোভী কাঠুরিয়া সঙ্গে সঙ্গে বলে সেটিই তার কুড়াল। তখনই জলপরী টুপ করে সেখানে ডুব দিয়ে কোথায় যেন চলে গেল, আর উঠল না। তাই লোভী কাঠুরিয়া হায় হায় করতে লাগল।

৪। বিপরীত শব্দ লিখি

গরিব, বিক্রি, কাঁদা, নিজ, সুখ, লোভ, শাস্তি, মুগ্ধ

উত্তর :

প্রদত্ত শব্দ বিপরীত শব্দ

গরিব ধনী

বিক্রি ক্ৰয়

কাঁদা হাসা

নিজ পর

সুখ দুঃখ

লোভ নির্লোভ

শাস্তি পুরস্কার

বিরক্ত মুগ্ধ

৫। সততা সম্পর্কে পাঁচটি বাক্য লিখ ।

উত্তর :

ক. সততা মানুষের একটি মহৎ গুণ।

খ. সৎ ব্যক্তির সাহচর্যে অসৎ ব্যক্তিও ভালো হয়ে যায় ।

গ. সততা মানুষকে সৎপথে চলতে সাহায্য করে ।

ঘ. সততা সুন্দর সমাজ গঠনে সহায়ক।

ঙ. সততা মানুষের জীবনে সুখ ও স্বাচ্ছন্দ্য এনে দেয় ।

রচনামূলক প্রশ্নের উত্তর লিখন।

**প্রশ্ন ১।** কাঠুরিয়ার চোখ দিয়ে পানি পড়তে থাকে কেন?

**উত্তর :** কাঠুরিয়া ছিল খুবই গরিব। সে রোজ কাঠ কেটে সেগুলো বিক্রি করে যা রোজগার করত তাই দিয়ে কোনো রকমে খেয়ে-পরে দিন কাটাত। কিন্তু একদিন কাঠ কাটতে গিয়ে তার কুড়ালটি নদীর পানিতে পড়ে যাওয়ায় সে নিরুপায় হয়ে পড়ে। কেননা সে এতই গরিব যে তার আবার একটা কুড়াল কেনার মতো সংগতি ছিল না । তাই এগুলো ভাবতে ভাবতে তার চোখ দিয়ে পানি পড়তে থাকে ।

**প্রশ্ন ২।** জলপরী কেন কাঠুরিয়াকে সোনা ও রুপার কুড়াল দুটি উপহার দিল?

**উত্তর :** জলপরী কাঠুরিয়ার কুড়াল হারানোর কথা জানতে পেরে তার সততা পরীক্ষা করার জন্য প্রথমে একটি সোনার কুড়াল দেখালে সে বলল এটি তার নয়। আবার রুপার কুড়াল দেখানোর পরও সে একই কথা বলে। শেষে নিজের কুড়ালটি দেখালে সে বলে এটিই তার কুড়াল। কাঠুরিয়ার এমন সততা দেখেই জলপরী তাকে পুরস্কার হিসেবে সোনার ও রুপার কুড়াল দুটিও উপহার দিল।

প্রশ্ন ৩। লোভী কাঠুরিয়া কীভাবে শাস্তি পেল?

উত্তর : লোভী কাঠুরিয়া সোনার কুড়ালের লোভে ইচ্ছে করে তার কুড়ালটি পানিতে ফেলে দেয়। তারপর নদীর পাড়ে বসে অভিনয় করে কাঁদতে থাকে । তখন জলপরী আসে। জলপরী সোনার কুড়াল দেখালে সে বলে যে এটিই তার কুড়াল। তখনই জলপরী সোনার কুড়াল নিয়ে ডুব দিল আর উঠল না। এভাবে লোভী কাঠুরিয়া শাস্তি

পেল।

প্রশ্ন ৪। লোভী কাঠুরিয়া কখন নিজের ভুল বুঝতে পারল?

**উত্তর :** লোভী কাঠুরিয়া সোনার কুড়ালের লোভে নিজের কুড়ালটি পানিতে ফেলে দেয়। তারপর নদীর পাড়ে বসে অভিনয় করে কাঁদতে থাকে । তখন জলপরী আসে । জলপরী এসে সোনার কুড়াল তার কি না জিজ্ঞেস করলে সে মিথ্যা বলে। তখন জলপরী সোনার কুড়াল নিয়ে ডুব দিয়ে আর ফিরে আসে না। কাঠুরিয়া সোনা বা রুপার কুড়াল তো পেলই না, উলটো নিজের কুড়ালটিও হারাল। সে তখন বুঝতে পারল, মিথ্যা বলার কারণেই তার এমন শাস্তি হলো।

বিরামচিহ্নের ব্যবহার

**প্রশ্ন ।** নিচে প্রদত্ত অনুচ্ছেদে সঠিক বিরামচিহ্ন বসিয়ে পুনরায় লেখ : ক) জলপরী বলল আচ্ছা তোমার কুড়াল আমি এনে দিচ্ছি তুমি কেঁদো না এই বলে সে তৎক্ষণাৎ নদীতে ডুব দিয়ে একখানা সোনার কুড়াল তুলে এনে জিজ্ঞাসা করল এটা কি তোমার

**উত্তর :** জলপরী বলল, আচ্ছা তোমার কুড়াল আমি এনে দিচ্ছি, তুমি কেঁদো না। এই বলে সে তৎক্ষণাৎ নদীতে ডুব দিয়ে একখানা সোনার কুড়াল তুলে এনে জিজ্ঞাসা করল, এটা কি তোমার?

খ) সূর্যের আলো পড়ে সোনার কুড়াল ঝলমল করে উঠল তাই দেখে কাঠুরিয়ার চোখ দুটি লোভে চকচক করে উঠল সে সঙ্গে সঙ্গে বলে ফেলল হ্যাঁ এটাই আমার

**উত্তর :** সূর্যের আলো পড়ে সোনার কুড়াল ঝলমল করে উঠল। তাই দেখে কাঠুরিয়ার চোখ দুটি লোভে চকচক করে উঠল। সে সঙ্গে সঙ্গে বলে ফেলল, হ্যাঁ, এটাই আমার ৷

সংক্ষিপ্ত প্রশ্নের উত্তর লিখন

প্রশ্ন ১। সৎ কাঠুরিয়ার দিন কীভাবে চলত?

উত্তর : সৎ কাঠুরিয়া রোজ বনে কাঠ কাটতে যেত। দৈনিক কাঠ বিক্রি করে যা রোজগার করত তাই দিয়ে কোনো রকমে খেয়ে-পরে

তার দিন চলত ।

প্রশ্ন ২। 'জলপরী ও কাঠুরের গল্প'-এর নদীটি কেমন ছিল?

উত্তর : 'জলপরী ও কাঠুরের গল্প'-এর নদীটি ছিল খুবই গভীর। এটি ছিল খরস্রোতা নদী। তাছাড়া তাতে কুমিরের ভয়ও ছিল ভয়ানক ।

প্রশ্ন ৩। লোভী কাঠুরিয়ার চোখ দুটি চকচক করে উঠল কেন?

উত্তর : সৎ কাঠুরিয়ার কাছে গল্প শোনার পর লোভী কাঠুরিয়া বনে গিয়ে তার কুড়ালটি নদীতে ফেলে দিল, তারপর অভিনয় করে কাঁদতে লাগল । তখন জলপরী এসে তার কথা শুনে একটি সোনার কুড়াল এনে তাকে দেখাল। সূর্যের আলো পড়ে সোনার কুড়াল ঝলমল করে উঠল। তাই দেখে লোভী কাঠুরিয়ার চোখ দুটি লোভে চকচক করে উঠল ।

প্রশ্ন ৪। জলপরী আর উঠল না কেন?

উত্তর : জলপরী একটি সোনার কুড়াল দেখিয়ে লোভী কাঠুরিয়াকে জিজ্ঞেস করে এটি তার কি না। কাঠুরিয়া তখন বলে যে এটি তারই কুড়াল। তখন জলপরী টুপ করে ডুব দিয়ে কোথাও চলে যায়, লোভী কাঠুরিয়া মিথ্যা বলায় আর সে ওঠে না।

৪। শব্দার্থ লিখন

প্রশ্ন নিচের শব্দগুলোর অর্থ লেখ :

রোজগার, তৎক্ষণাৎ, পুরস্কার, শাস্তি, উপরন্তু, ধন্যবাদ, স্বাচ্ছন্দ্য,

দৈনিক ।

প্রদত্ত শব্দ শব্দার্থ

রোজগার আয়, উপার্জন

তৎক্ষণাৎ তখনই, সেই মুহূর্তে, অবিলম্বে

পুরস্কার বকশিশ, পারিতোষিক

শাস্তি সাজা, দণ্ড

উপরন্তু এছাড়া

ধন্যবাদ প্রশংসাবাদ, সাধুবাদ, কৃতজ্ঞতা জ্ঞাপক উক্তি

স্বাচ্ছন্দ্য স্বচ্ছন্দতা, বাধাহীনতা

দৈনিক প্রাত্যহিক

৫। প্রশ্নে উল্লিখিত শব্দ দিয়ে বাক্য গঠন ৷

প্রশ্ন । নিচের শব্দগুলো দিয়ে বাক্য গঠন কর : রোজগার, ভয়ানক, সংগতি, অভিনয়, মিথ্যা ।

উত্তর :

রোজগার - রোজগার না করলে খেটে খাওয়া মানুষের মুখে খাবার

জোটে না ।

ভয়ানক - আমি একটি ভয়ানক ভূতের গল্প জানি ।

সংগতি - মা ছাড়া ছেলেটির আর কোনো সংগতি নেই ।

অভিনয় - রাহুল নাটকে খুব ভালো অভিনয় করেছে।

মিথ্যা - মিথ্যা কথা বলা মহাপাপ ।

৬। চলিত রূপ লিখন

প্রশ্ন) নিচের ক্রিয়াপদগুলোর চলিত রূপ লেখ ।

কাটিতে, চলিত, কাঁদিতে, লাগিল, পড়িতে, করিল

ক্রিয়াপদ চলিত রূপ

কাটিতে কাটতে

চলিত চলত

কাঁদিতে কাঁদতে

লাগিল লাগল

পড়িতে পড়তে

করিল করল

৭) সঠিক উত্তরটি উত্তরপত্রে লিখন (বহুনির্বাচনি)।

১.'জলপরী ও কাঠুরের গল্প'-কে লিখেছেন?.

ক) আল মাহমুদ খ) সুকুমার রায়

গ) ঈশপ ঘ) সুফিয়া কামাল

উত্তর : গ) ঈশপ

২। সৎ কাঠুরিয়া কাঠ কাটতে কোথায় যেত?

ক) পাহাড়ে খ) বাগানে গ) পর্বতে ঘ) বনে

উত্তর : (ঘ) বনে

৩। সৎ কাঠুরিয়ার কুড়ালটি পড়ে গেল কোথায়?

ক) খালে খ) নদীতে

গ) সাগরে ঘ) পুকুরে

উত্তর : খ) নদীতে

৪. 'জলপরী ও কাঠুরের গল্প' গল্পে নদীতে কীসের ভয়ানক

ভয় ছিল?

ক) কুমিরের খ) হাঙরের

গ) সাপের ঘ) ভূতের

উত্তর : ক) কুমিরের

৫.‘জলপরী ও কাঠুরের গল্প' গল্পে নদীর মধ্য থেকে কে উঠে এলো?

ক) দৈত্য খ) জলপরী

গ) জাদুর মাছ ঘ) জাদুর পাখি

উত্তর : খ) জলপরী

৬। জলপরী সৎ কাঠুরিয়াকে প্রথমে কীসের কুড়াল দেখাল?

ক) লোহার খ) সোনার

গ) রুপার ঘ) হীরার

উত্তর : খ) সোনার

৭। দ্বিতীয়বার জলপরী সৎ কাঠুরিয়াকে কীসের কুড়াল দেখাল?

ক) লোহার খ) হীরার গ) রুপার ঘ) তামার

উত্তর : গ) রুপার

৮। জলপরী প্রথম কাঠুরিয়ার কী দেখে মুগ্ধ হলো?

ক) চেহারা খ্) পরিশ্রম গ) সততা ঘ)কাঠ কাটা

উত্তর : গ) সততা

৯। জলপরী সৎ কাঠুরিয়াকে কয়টি কুড়াল উপহার দিল?

ক) একটি খ) দুটি গ) তিনটি ঘ) চারটি

উত্তর : খ) দুটি

১০. জলপরী লোভী কাঠুরিয়াকে কয়টি কুড়াল দিল?

ক) একটি খ) দুটি গ) অনেক ঘ) একটিও না

উত্তর : ঘ) একটিও না

১১. সততার কী পাওয়া যায়?

ক) শাস্তি খ) যন্ত্রণা গ) পুরস্কার ঘ) ধন-দৌলত

উত্তর : গ) পুরস্কার

১২. লোভ মানুষকে কোন দিকে নিয়ে যায়?

ক) উন্নতির দিকে খ) পতনের দিকে

(গ) স্বর্গের দিকে ঘ) নরকের দিকে

উত্তর : খ) পতনের দিকে

১৩. লোভে পাপ, আর পাপে

ক) সুখ খ) শান্তি গ) যন্ত্রণা ঘ)মৃত্যু

উত্তর : ঘ)মৃত্যু

১৪. ঈশপ কোথায় জন্মগ্রহণ করেন? -

ক) রোমে (খ) ফ্রান্সে (গ) গ্রিসে ঘ) মিশরে

উত্তর : (গ) গ্রিসে

১৫. ঈশপ ছিলেন সামান্য একজন—

ক) জেলে খ) কাঠুরে (গ) ক্রীতদাস ঘ) কৃষক

উত্তর : (গ) ক্রীতদাস

১৬. ঈশপের প্রত্যেকটি গল্পের মধ্যে কী থাকে ?

ক) উপদেশ (খ) আদেশ গ) শাস্তি ঘ) পুরস্কার

উত্তর : ক) উপদেশ

১৭. ঈশপের কোন গল্পগুলো বিশ্বসাহিত্যের অমূল্য সম্পদ?

ক) শিক্ষামূলক খ) শাস্তিমূলক গ) কাহিনিমূলক ঘ)নীতিমূলক

উত্তর : ঘ) নীতিমূলক

১৮. ঈশপের জন্ম আজ থেকে দুই হাজার

ক) ১০০ বছর পূর্বে খ) ১৫০ বছর পূর্বে

গ) ২০০ বছর পূর্বে ঘ) ৩০০ বছর পূর্বে

উত্তর : গ) ২০০ বছর পূর্বে

১৯. আজ থেকে দুই হাজার দুই শত বছর পূর্বে ক্রীতদাস প্রথা

ছিল-

ক) রোমে খ) মিশরে গ) জর্ডানে ঘ) ফ্রান্সে

উত্তর : ক) রোমে

২০. গ্রিসে একসময় কী প্রথা ছিল?

ক) সতীদাহ প্রথা খ) বর্ণপ্রথা গ) যৌতুকপ্রথা ঘ) ক্রীতদাস প্রথা

উত্তর : ঘ) ক্রীতদাস প্রথা

২১. 'মুগ্ধ' শব্দের বিপরীত কোনটি?

ক) বিমুগ্ধ খ) অমুগ্ধ গ) বিরক্তঘ) আমুগ্ধ

উত্তর : গ) বিরক্ত

২২. নিচের কোন বানানটি সঠিক?

ক) ইশপ খ) ইসপ গ) ঈষপ ঘ) ঈশপ

উত্তর : ঘ) ঈশপ

২৩. 'জলপরী ও কাঠুরের গল্প' কোন ধরনের গল্প?

ক) নীতিমূলক খ) আদেশমূলক গ নিষেধমূলক ঘ) ধৰ্মীয়

উত্তর : ক) নীতিমূলক

২৪. নিচের কোন বানানটি সঠিক?

ক) সুর্য খ) সাচ্ছন্দ্য গ) তৎক্ষণাৎ ঘ) জলপুরী

উত্তর : (গ) তৎক্ষণাৎ

২৫. 'কপাল' শব্দের সমার্থক নয় কোনটি?

(ক) বদন খ) ভাগ্য ঘ) অদৃষ্ট (গ) ললাট

উত্তর : ক) বদন

(৮) অনুচ্ছেদ পড়ে প্রশ্নবোধক বাক্য তৈরিকরণ।

প্রশ্ন) নিচের অনুচ্ছেদটি পড়ে কে, কী, কোথায়, কীভাবে, কেন, কখন শব্দগুলোর যেকোনো একবার ব্যবহার করে পাঁচটি প্রশ্নবোধক বাক্য তৈরি কর :

**সেট ০১.** জলপরী কাঠুরিয়ার এই সততা দেখে মুগ্ধ হলো। তখন সে তাকে তার নিজের কুড়ালটি তো ফিরিয়ে দিলই, উপরন্তু সোনা ও রুপার কুড়াল দুটিও তাকে উপহার দিল। কাঠুরিয়া খুব খুশি হয়ে যখন পরীকে ধন্যবাদ দিতে যাবে, তখন দেখে সে অদৃশ্য হয়ে পানির মধ্যে হারিয়ে গেছে।

**উত্তর :** ক. কে কাঠুরিয়ার নিজের কুড়ালটি ফিরিয়ে দিল?

খ. জলপরী কাঠুরিয়ার কী দেখে মুগ্ধ হলো?

গ. জলপরী কোথায় অদৃশ্য হয়ে গেল?

ঘ. জলপরী কীভাবে পানির মধ্যে হারিয়ে গেছে?

ঙ. জলপরী কাঠুরিয়াকে কেন কুড়াল উপহার দিল?

চ. জলপরী কাঠুরিয়াকে কখন উপহার দিল?

**সেট ০২** সূর্যের আলো পড়ে সোনার কুড়াল ঝলমল করে উঠল । তাই দেখে কাঠুরিয়ার চোখ দুটি লোভে চকচক করে উঠল । সে সঙ্গে সঙ্গে বলে ফেলল, হ্যাঁ, এটাই আমার। তৎক্ষণাৎ জলপরী টুপ করে সেখানে ডুব দিয়ে কোথায় জানি চলে গেল। আর উঠল না ।

**উত্তর :** ক. কে সোনার কুড়ালটি নিজের বলে দাবি করল?

খ. সূর্যের আলো পড়ে কী ঝলমল করে উঠল?

গ. জলপরী কোথায় টুপ করে ডুব দিল?

ঘ.জলপরী কীভাবে চলে গেল?

ঙ. জলপরী কেন চলে গেল?

চ. কখন কাঠুরিয়ার চোখ দুটি চকচক করে উঠল?

৯। যুক্তবর্ণ বিভাজন করে শব্দ গঠন

প্রশ্ন) নিচের যুক্তবর্ণগুলো ভেঙে লেখ এবং শব্দ গঠন কর :

ল্প, ব্রু, গ, ক্ষ, জ্ঞ, চ্ছ, গ্ধ, স্ত ।

উত্তর :

|  |  |  |
| --- | --- | --- |
| যুক্তবর্ণ | বিভাজন | শব্দ |
| ল্প | ল্‌ + প | অল্প |
| ক্র | ক্ + (র-ফলা) | শুক্রবার |
| ঙ্গ | ঙ্ +গ | অঙ্গ |
| ক্ষ | ক + ষ | শিক্ষা |
| জ্ঞ | জ্‌ + ঞ | অজ্ঞ |
| চ্ছ | চ + ছ | ইচ্ছা |
| গ্ধ | গ + ধ | মুগ্ধ |
| স্ত | স + ত | রাস্তা |

১০। শব্দের বিপরীত শব্দ লিখন ।

প্রশ্ন) নিচের শব্দগুলোর বিপরীত শব্দ লেখ :

সেখানে, গভীর, ভয়, কেনা, প্রশ্ন ।

উত্তর :

প্রদত্ত শব্দ বিপরীত শব্দ

সেখানে এখানে

ভয় সাহস/নির্ভয়

কেনা বেচা

প্রশ্ন উত্তর

১০। অথবা, শব্দের সমার্থক শব্দ লিখন

প্রশ্ন। নিচের শব্দগুলোর সমার্থক শব্দ লেখ :

বন, নদী, গাছ, পানি, চোখ, ইচ্ছা, সূর্য, কপাল ।

উত্তর :

প্রদত্ত শব্দ সমার্থক শব্দ

বন অরণ্য, জঙ্গল

নদী গাং, তরঙ্গিণী

গাছ বৃক্ষ, তরু

পানি জল, বারি

চোখ নয়ন, লোচন

ইচ্ছা আকাঙ্ক্ষা, অভিলাষ

সূর্য রবি, ভানু

কপাল ললাট, ভাগ্য

১১। এককথায় প্রকাশ করে উত্তরপত্রে লিখন

প্রশ্ন। নিচের বাক্যগুলো এককথায় প্রকাশ করে লেখ।

কাঠ কাটে যে; খেয়ে ও পরে; কোনো উপায় নেই যার; জলে থাকে যে পরী; লোভ আছে যার; পানিতে বসবাসকারী পাখাযুক্ত কাল্পনিক সুন্দরী নারী; জানার ইচ্ছা; সেই মুহূর্তে; অল্প সময়; দোষগুণ ভালো-মন্দের যথার্থ বিচার; কৃত্রিম ভাব প্রকাশ; বিষয় জিজ্ঞাসা; চোখে দেখা যায় না এমন; প্রবল বেগে ধাবিত হওয়াে

**উত্তর :**

কাঠ কাটে যে - কাঠুরিয়া

খেয়ে ও পরে - খেয়ে-পরে

কোনো উপায় নেই যার - নিরুপায়

জলে থাকে যে পরী— জলপরী

লোভ আছে যার- লোভী

পানিতে বসবাসকারী পাখাযুক্ত কাল্পনিক সুন্দরী নারী-জলপরী

জানার ইচ্ছা- জিজ্ঞাসা

সেই মুহূর্তে-তৎক্ষণাৎ

অল্প সময় -কিছুক্ষণ

দোষগুণ ভালো-মন্দের যথার্থ বিচার- পরীক্ষা

কৃত্রিম ভাব প্রকাশ – অভিনয়

বিষয় জিজ্ঞাসা – প্ৰশ্ন

চোখে দেখা যায় না এমন -অদৃশ্য

প্রবল বেগে ধাবিত হওয়া-খরস্রোতা

১২। অতীত, বর্তমান ও ভবিষ্যৎ রূপ লিখন

প্রশ্ন) নিচের ক্রিয়াপদগুলোর অতীত, বর্তমান ও ভবিষ্যৎ রূপ লেখ : কাটা, দেখা, ভাবা, পড়া, উঠা, করা, বলা চলা, শোনা ৷

উত্তর :

ক্রিয়াপদ অতীত বর্তমান ভবিষ্যৎ

পড়া পড়েছিল পড়ছে পড়বে

উঠা উঠেছিল উঠছে উঠবে

করা করেছিল করছে করবে

কাটা কাটছিল কাটছে কাটবে

বলা বলেছিল বলছে বলবে

দেখা দেখেছিল দেখছে দেখবে

চলা চলেছিল চলছে চলবে

ভাবা ভেবেছিল ভাবছে ভাববে

শোনা শুনেছিল শুনছে শুনবে